text: ২০২২ আইসিসি মহিলা ক্রিকেট বিশ্বকাপ হবে মহিলা ক্রিকেট বিশ্বকাপ এর ১২তম আসর এবং এটি ২০২২ এর প্রথমদিকে নিউজিল্যান্ডে অনুষ্ঠিত হওয়ার জন্য নির্ধারিত রয়েছে। প্রতিযোগিতাটি মুলত ৬ ফেব্রুয়ারি থেকে ৭ মার্চ ২০২১ তারিখে অনুষ্ঠিত হতে নির্ধারিত হয়েছিল, কিন্তু কোভিড-১৯ মহামারীর কারণে খেলাটিকে একবছর পিছিয়ে দেয়া হয়।
  
  নিউজিল্যান্ড উক্ত প্রতিযোগিতার আয়োজক হিসাবে স্বয়ংক্রিয়ভাবে যোগ্যতা অর্জন করেছে। মুলত, এরকম ঘোষণা করা হয়েছিল যে, চলমান ২০১৭-২০ আইসিসি মহিলা চ্যাম্পিয়নশীপ প্রতিযোগিতা থেকে আরো তিনটি দল যোগ্যতা অর্জন করবে, কিন্তু ২০১৮ সালে এটা পরিবর্তন করে চার দল করা হয় এবং সাথে থাকছে আয়োজক নিউজিল্যান্ড। দশ দলের বাছাই প্রতিযোগিতা থেকে সেরা তিনটি দলও মহিলা বিশ্বকাপের এ সংস্করণে খেলবে। অতঃপর, ২০২০ সালের ১২ মে, আইসিসি নিশ্চিত করে যে, কোভিড-১৯ মহামারীর কারণে বাছাইপর্ব খেলাটি স্থগিত করা হয়। ২০২০ সালের আগস্টে, বাছাইপর্ব প্রতিযোগিতাটি অনুষ্ঠিত হবে ২০২১ সালে।
  
  যোগ্যতা অর্জন
  
  মাঠ সমূহ
  ২০২০ সালের ১১ মার্চ, আন্তর্জাতিক ক্রিকেট কাউন্সিল (আইসিসি) ২০২২ মহিলা বিশ্বকাপের জন্য ৬টি ভেন্যুর ঘোষণা করে। হ্যাগলে ওভালে অনুষ্ঠিত হবে প্রতিযোগিতার ফাইনাল খেলাটি। অন্য পাঁচটি ভেন্যু, ইডেন পার্ক, সেডন পার্ক, বেয় ওভাল, ইউনিভার্সিটি ওভাল এবং ব্যাসিন রিজার্ভে প্রতিযোগিতার গ্রুপ পর্যায় ও সেমিফাইনাল খেলাগুলো অনুষ্ঠিত হবে।
  
  খেলাগুলো
  ফাইনাল ও সেমি-ফাইনাল সহ মোট ৩১টি খেলা অনুষ্ঠিত হবে, এবং সবগুলো খেলাই সরাসরি সম্প্রচার করা হবে। উদ্বোধনী খেলাটি অনুষ্ঠিত হবে অকল্যান্ডের সিডন পার্কে। সেমি-ফাইনাল খেলা দুটি যথাক্রমে সিডন পার্ক ও বেয় ওভালে এবং ফাইনাল খেলাটি ক্রাইস্টচার্চের হ্যাগলে ওভালে অনুষ্ঠিত হতে নির্ধারিত হয়েছে।
  
  তথ্যসূত্র
  
   
  বিষয়শ্রেণী:২০২০-২১ আন্তর্জাতিক ক্রিকেট প্রতিযোগিতা
  ২০২১
  বিষয়শ্রেণী:২০২১-এ নিউজিল্যান্ডীয় ক্রিকেট
  cricket
  Cricket World Cup Women 2021
title: ২০২২ মহিলা ক্রিকেট বিশ্বকাপ